जागरण संवाददाता, रेवाड़ी: राज्य सरकार के मेयर का चुनाव सीधे करवाने के फैसले का नेताओं व पार्षदों ने स्वागत किया है। सभी का मानना है कि इससे भ्रष्टाचार कम होगा। इससे निगम पार्षदों की खरीद-फरोख्त पर अंकुश लगेगा। कुछ उत्साही लोग यह भी मांग कर रहे हैं कि नगर परिषद व नगर पालिकाओं में भी प्रधान का चुनाव सीधे जनता द्वारा ही किया जाना चाहिए। जिला परिषद की प्रधान मंजूबाला का यहां तक कहना है कि बेहतर हो अगर पंचायती राज संस्थाओं में भी यह फैसला लागू कर दिया जाए।